بمبه كشر

200px|thumb|left|فيلم بمبه كشر

 بمبه كشر (ست الكل ) (1860 - 1930) رقاصه و عالمه و ممثله مصريه من القرن التسعتاشر و القرن العشرين.

كانت بترقص و علا راسها صينيه عليها كاسات مليانة دهب

جوزها التانى كان الفنان (سيد الصفتى )

كانت تانى رقاصه مصريه تركب عربيه حنطور بعد شفيقه القبطيه

 حياتها 
بمبة كشر ( bimbat kashar Or Bamba Kashar)، (1860 - 1930 )، رقاصه و ممثله مصريه ، اسمها الكامل (بمبه أحمد مصطفى كشر)، اتولدت لعيله غنيه ، جدها ابو ابوها من الاعيان و ابوها فقى مشهور و أمها سليلة أعيان المماليك ويصل نسبها للأشرف إينال. 

 ميلادها و نشأتها 
رقاصه استعراضيه و ممثله مصريه فى القرن تسعتاشر و القرن العشرين ، اسمها الكامل (بمبه احمد مصطفى كشر)، اتولدت سنة 1860م لعيله غنيه ، جدها ابو ابوها هوه مصطفى كشر واحد من أعيان مصر و ابوها احمد مصطفى كان فقى مشهور بيقرا قرآن و كانت أمها سليلة أعيان المماليك و يوصل نسبها للأشرف إينال. مات ابوها و هيا عندها اربعتاشر سنه ، اتجوزت امها من الفقى الخاص بالخديوى توفيق و ده خللا بمبه و اخواتها يسيبو بيت امهم و ينقلو بيت تانى جنب رقاصه اصلها من تركيا معروفه وقتها اسمها سلم. قالو ان فى يوم رجوع الزعيم سعد زغلول من منفاه بمبه كشر فرشت الموسكى كله سجاد.

 حياتها الفنيه 
اكتشفت الرقاصه سلم موهبه بمبه فى الرقص، واصطحبتها معاها فى كل حفلاتها. اشتهرت بمبه بكونها رقاصة الملوك و السلاطين و أطلقو عليها لقب "ست الكل " قبل ام كلثوم، و كانت فى عصرها منافسه عتيدة للرقاصة المشهوره شفيقه القبطيه اللى كانت ترقص و على رأسها شمعدان، فكانت بمبة كشر بترقص و فوق راسها صينيه عليها كاسات مليانه دهب، كمان كانت تستخدم فى تنقلاتها عربيه حنطور يجرها حصنه و قدامها يجرى رجاله عشان يوسعو السكه للحنطور و يغنو "يا بمبه كشر يا لوز مقشر"، و كانت تنظم علاطول مهرجانات للرقص لكن كانت تسميها حفلات زار اللى كان يحييها صالح عبد الحى و عبد اللطيف البنا. اتجوزت ست مرات و كان جوازها التانى كان سيد الصفتى. لحقت بالسينما الصامته فى أواخر حياتها فظهرت فى فيلم نداء الرب سنة1926 و فيلم ليلى سنة 1927 و فيلم بنت النيل سنة 1929م، و استمرت ترقص لغاية ما وصلت سن سبعين، ماتت سنة 1930.

 حكايتها اتعملت فيلم و مسرحيه 
 بمبه كشر - فيلم - 1974

اخراج: حسن الإمام

قصة: جليل البندارى

بطولة:ناديه الجندى

 مسرحيه بمبه كشر بطولة ناديه لطفى

 فيلموجرافيا 
 نداء الرب، 1926م
 ليلى، 1927م، (سلمى)
 بنت النيل، 1929م

 شوف كمان 

 بمبه كشر و حفلات الزار 

 شخصيات مصريه مشهوره

 مصادر 

تصنيف:مواليد 1860
تصنيف:وفيات 1930
تصنيف:رقاصات مصريات
تصنيف:رقاصات شرقيات مصريات
تصنيف:ممثلات مصريات
تصنيف:قاهريين
تصنيف:ناس من الجماليه